Utekjøkken Rådhus vinkel

Viktig informasjon.

Da dette er bygget av tromlede produkter vil det være en del støv på varene etter tromleprosessen. Det er viktig at varene vaskes godt før/under montasje, for at limet skal kunne feste seg. Det gjelder da begge flater limet skal feste seg til. Alle oppgitte mål i monteringsanvisningen er kun retningsvisende da de vil kunne avvike noe pga tromleprosessen. Alt i denne monteringsanvisningen er varer som er over bakke/gulv nivå. Skal den monteres på en tilstrekkelig solid platting, eller på en plate, monteres den direkte oppå dette, skal den monteres direkte på mark, må det graves ut et hull i en L som er 3+2 x 1meter i ca 20 cm dybde, som fylles med godt komprimert pukk. Det må gjerne legges duk under pukk. Svært viktig at underlaget er helt i vater alle veier. Ved montasje direkte i mark er det også viktig at det tas høyde for hvor høyt evnt. Tilfallende platting, heller etc vil bygge, slik at utekjøkkenet heves deretter. For best mulig stabilitet montert i mark, anbefaler vi at hele kjøkkenet monteres på 6 stk gangbaneheller 45x75 (tilsammen 75x270cm)+ 2stk gangbanehelle 60x60 som legges oppå pukk laget. Toppen av gangbanehellene skal da flukte med topp gulv rundt. Hvis det skulle oppstå høydeforskjeller, anbefaler vi på det sterkeste at dette skimses opp så fort og så langt ned i konstruksjonen som mulig. Bruk gjerne svillepapp.

**Figur 1**  Stable steinene som vist på tegning. Midtre rad vil bli ca 11 cm kortere en fremre og bakre rad i kjøkkenets lengste del. Dette utjevnes ved å lage to åpninger i den midtre rad, helst mot senter av kjøkken (se tegning) Det er ikke behov for å lime sammen første og andre rad, men kan gjøres hvis ønskelig. Topphellene må hellimes til rad to. Disse legges med utheng på sider på ca 5-6 cm ( likt på begge sider) og 0,5 cm utheng bak, som gir ca 1,5 cm i front. Hvis L delen trekkes inn ca 1,5 cm fra enden ( se tegning) vil utheng på topphellene bli like også på denne delen.

**Figur 2** Stable opp bakvegg som vist på tegning. Her må det limes under 1.skift, og mellom hvert skift oppover. Legg to striper lim ca 2cm inn fra front og bakkant, slik at limet ikke blir synlig ( se ill.) Toppheller etter rad 5 monteres med likt utheng på sider ca 5-6cm og ca 2cm front /bak. Toppheller på topp vil ha utheng på endene på ca 2 cm (likt begge sider)

**Figur 3** Bein til benkeplater. Venstre søyle monteres 18 cm inn fra kant side og ca 6cm inn fra front. Dette vil gi en åpning til bakvegg på ca 10cm.Søylen limes til underlag og mellom skift. Midtre bein monteres 126cm målt fra venstre side. Dette limes under ,mellom og til bakvegg. Høyre bein (kuber) monteres 18 cm inn fra høyre side, se på tegning hvordan skal stables.. Disse limes til underlag, og mellom skift, samt til bakvegg.

**Figur 4** Monter først venstre benkeplate 60x90cm. Denne limes til bein og til bakvegg. Deretter monteres 30x60 cm ytterst til venstre. Også denne limes til bein og til bakvegg. Deretter legges den høyre benkeplaten 60x90 på plass. Denne legges med god overlapp over den nedre, og skal IKKE limes (merket med **X** på tegning). Og til slutt monteres de siste 45x75cm benkeplatene på høyre side. Disse monteres 7 cm inn fra ende bakvegg. denne må limes under og til bakvegg. Deretter skyves den løse platen inntil disse. Det at den ene platen ligger løs gjør det mulig å løfte eller dra denne litt ut, for å få gjennom koblingen til gassflasken fra grillen.

Da dette er betong, og det blir en del gris fra grilling, og matlaging, anbefaler vi at utekjøkkenet impregneres med Arita Finere Betong & Stein Impregnering. Dette vil beskytte mot fettflekker samt vær og vind, og er både vann og olje avvisende.